צו שעת חירום (יהודה והשומרון וחבל עזה – עזרה משפטית) (מס' 2)

{{ח:התחלה}}
{{ח:כותרת|צו שעת חירום (יהודה והשומרון וחבל עזה – עזרה משפטית) (מס׳ 2), התשל״ו–1976}}

{{ח:קטע3||צו בדבר שיפוט ועזרה משפטית}}

{{ח:פתיח-התחלה}}
{{ח:תיבה|ק״ת תשל״ו, 1670|צו שעת־חירום (השטחים המוחזקים על ידי צבא־הגנה לישראל – עזרה משפטית) (מס׳ 2)|https://olaw.org.il/takanot/takanot-3529.pdf}}; {{ח:תיבה|תשמ״ג, 213|תיקון|https://olaw.org.il/takanot/takanot-4426.pdf}}; {{ח:תיבה|תשמ״ד, 1076|תיקון|https://olaw.org.il/takanot/takanot-4604.pdf}}; {{ח:תיבה|תשמ״ח, 953|תיקון|https://olaw.org.il/takanot/takanot-5119.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|תקנות שעת-חירום (השטחים המוחזקים על ידי צבא-הגנה לישראל – שיפוט בעבירות ועזרה משפטית)#סעיף 7|תקנה 7}} {{ח:חיצוני|תקנות שעת-חירום (השטחים המוחזקים על ידי צבא-הגנה לישראל – שיפוט בעבירות ועזרה משפטית)|לתקנות שעת־חירום (השטחים המוחזקים על ידי צבא־הגנה לישראל – שיפוט בעבירות ועזרה משפטית), תשכ״ז–1967}}, ושאר הסמכויות הנתונות לי על פי דין, אני מצווה לאמור:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשמ״ג}}
{{ח:ת}} בצו זה –
{{ח:ת|סוג=הגדרה}} ”ערכאה שיפוטית של האזור“ – ערכאה שיפוטית הדנה בתובענה אזרחית, למעט בית דין דתי, אולם לרבות משרד הוצאה לפועל או נוטריון ציבורי הפועלים לפי דיני האזור, ולרבות בית־דין רבני שהוקם מכוח דבר חקיקה של המפקד;
{{ח:ת|סוג=הגדרה}} ”דיני האזור“ – לרבות דבר חקיקה של המפקד;
{{ח:ת|סוג=הגדרה}} ”לשכת הוצאה לפועל“ ו”ראש ההוצאה לפועל“ – כמשמעותם {{ח:חיצוני|חוק ההוצאה לפועל|בחוק ההוצאה לפועל, תשכ״ז–1967}};
{{ח:ת|סוג=הגדרה}} ”מסמך“ – כתב בי־דין, לרבות הזמנת עד או מסמך אחר, שהוציאה ערכאה שיפוטית של האזור;
{{ח:ת|סוג=הגדרה}} ”פסק“ – פסק דין סופי, צו או החלטה אחרת שניתנו בענינים אזרחיים על ידי ערכאה שיפוטית של האזור, בין לפני היום הקובע ובין לאחריו.

{{ח:סעיף|2|המצאת מסמכים|תיקון: תשמ״ד, תשמ״ח}}
{{ח:תת|(א)}} מסמך שהוצא על ידי ערכאה שיפוטית של האזור כדי שיומצא בישראל, יומצא על ידי הערכאה האמורה בישראל בדרך הקבועה {{ח:חיצוני|תקנות סדר הדין האזרחי הישנות#סעיף 171|בתקנות 171}}, {{ח:חיצוני|תקנות סדר הדין האזרחי הישנות#סעיף 178|178 עד 189}} {{ח:חיצוני|תקנות סדר הדין האזרחי הישנות#סעיף 491|ו־491}} או {{ח:חיצוני|תקנות סדר הדין האזרחי הישנות#פרק לב סימן א|בסימנים א׳}}, {{ח:חיצוני|תקנות סדר הדין האזרחי הישנות#פרק לב סימן ב|ב׳}}, {{ח:חיצוני|תקנות סדר הדין האזרחי הישנות#פרק לב סימן ג|ג׳}} {{ח:חיצוני|תקנות סדר הדין האזרחי הישנות#פרק לב סימן ד|או ד׳ לפרק ל״ב לתקנות סדר הדין האזרחי, התשמ״ד–1984}}, בשינויים הנובעים מן הענין.
{{ח:תת|(ב)}} הוראת סעיף קטן (א) תחול גם על מסמך שהוצא על ידי קצין מטה תובענות או על ידי ועדת עררים וועדה לרישום נכסי דלא ניידי שטרם נרשמו, שהוקמו לפי דיני האזור.

{{ח:סעיף|3|ביצוע פסק|תיקון: תשמ״ח}}
{{ח:תת|(א)}} פסק של ערכאה שיפוטית של האזור ניתן להוצאה לפועל בישראל כאילו היה פסק דין שניתן בישראל, בכפוף לאמור בצו זה ובשינויים המחוייבים לפי הענין.
{{ח:תת|(ב)}} המבקש לבצע בישראל פסק של ערכאה שיפוטית של האזור יגיש ללשכת הוצאה לפועל בישראל בקשה לכך ויצרף אליה העתק הפסק, במספר עתקים מספיק בשביל לשכת ההוצאה לפועל והחייבים, כשעליו אישור הערכאה השיפוטית של האזור שנתנה את הפסק ואישור קצין המטה לעניני משפטים במינהל האזרחי לאזור שההעתק אושר כאמור.

{{ח:סעיף|4|תקנת הציבור|תיקון: תשמ״ח}}
{{ח:תת|(א)}} לא תיעשה פעולה מכוח {{ח:פנימי|סעיף 3|סעיף 3}}, אם היא עלולה, לדעת היועץ המשפטי לממשלה, לפגוע בריבונות מדינת ישראל, בבטחונה או בכלל מכללי תקנת הציבור.
{{ח:תת|(ב)}} סבר ראש ההוצאה לפועל או נטען לפניו כי על ביצוע פסק עלולה לחול הוראת סעיף קטן (א) יודיע על כך ליועץ המשפטי לממשלה; לא הודיע היועץ המשפטי לממשלה לראש ההוצאה לפועל, תוך ארבעים וחמישה יום מהיום שבו הגיעה אליו ההודעה, שאין לבצע את הפסק, יורה ראש ההוצאה לפועל על ביצוע הפסק, כאמור {{ח:פנימי|סעיף 3|בסעיף 3}}; הודיע היועץ המשפטי לממשלה לראש ההוצאה לפועל שאין לבצע את הפסק, כאמור בסעיף קטן (א), יחזיר ראש ההוצאה לפועל את הפסק למי שביקש את ביצוע הפסק.

{{ח:סעיף|5|ביטול}}
{{ח:ת}} צו שעת־חירום (השטחים המוחזקים על ידי צבא־הגנה לישראל – עזרה משפטית), תש״ל–1969, וצו שעת־חירום (השטחים המוחזקים על ידי צבא־הגנה לישראל – עזרה משפטית), תשל״ו–1976 – בטלים.

{{ח:סעיף|6||תיקון: תשמ״ג}}
{{ח:ת}} {{ח:הערה|(בוטל).}}

{{ח:חתימות|י״ב באייר תשל״ו (12 במאי 1976)}}
* '''חיים י׳ צדוק'''
שר המשפטים
{{ח:סוגר}}
{{ח:סוף}}
[[קטגוריה:בוט חוקים]]